Demetra var dóttir Krónosar og Rheu og systir Seifs , Póseidóns , Hadesar , Heru og Hestíu . Sagan segir að Hades hafi numið á brott dótturina Persefónu . Demetra leitaði dóttur sinnar hvarvetna en vanrækti á meðan hlutverk sitt sem gyðja korns og akuryrkju , með þeim afleiðingum að uppskera brást . Málum var þá miðlað með þeim hætti að Persefóna fékk að fara frá undirheimum upp til móður sinnar hluta af árinu . Koma hennar til móður sinnar ofanjarðar táknar vorkomuna en það haustar þegar hún snýr aftur til undirheima .